భారతదేశంలో మతం
గురు నానక్ (1469–1539) సిక్కు మత స్థాపకుడు. గురు గ్రంథ్ సాహిబ్‌ను ఐదో సిక్కు గురువు గురు అర్జున్ దేవ్ సంకలనం చేశారు, హిందూ మరియు ముస్లిం విశ్వాసాలతోసహాస విశ్వ సోదర భావాన్ని బోధించిన మొదటి ఐదుగురు సిక్కు గురువులు మరియు ఇతర సన్యాసుల రచనలను ఆయన కూర్చారు. గురు గోవింద్ సింగ మరణానికి ముందు, గురు గ్రంథ్ సాహిబ్ ఆది గురువుగా ప్రకటించబడింది. సిక్కు మతం వాహెగురు ముందు వర్ణం, కులం లేదా వంశం వంటి పట్టింపులేమీ లేకుండా, మానవులందరినీ సమానులుగా గుర్తిస్తుంది.
సిక్ఖు మత చరిత్ర
గురు హర్ రాయ్ (పంజాబీ:ɡʊru həɾ ɾɑɪ; 16 జనవరి 1630 – 6 అక్టోబర్ 1661) పదిమంది సిక్ఖు గురువుల్లో ఏడవవారు. 8 మార్చి 1644న ఆయన తన తాతగారి నుంచి గురు పరంపర వారసత్వాన్ని స్వీకరించారు. 31 సంవత్సరాల వయసులో మరణించబోతూ గురు హర్ రాయ్ తన కుమారుడు ఐదేళ్ళ గురు హర్ క్రిషన్ కు గురు పరంపరలో వారసత్వాన్ని ఇచ్చారు. ఆరవ సిక్ఖు గురువైన గురు హర్ గోబింద్ కుమారుడు బాబా గుర్ దితా. బాబా గుర్ దితా, మాతా నిహాల్ కౌర్ (మాతా ఆనతిగానూ ప్రసిద్ధురాలు) దంపతుల కుమారుడు గురు హర్ రాయ్. దయా రామ్ కుమార్తె అయిన మాతా కిషన్ కౌర్ (కొన్నిసార్లు సులేఖగానూ పేర్కొంటారు)ను గురు హర్ రాయ్ వివాహం చేసుకున్నారు. ఆయనకి రామ్ రాయ్, గురు హరిక్రిషన్ అన్న కుమారులు ఉన్నారు.